
DĖL PANEVĖŽIO MIESTO SAVIVALDYBĖS TARYBOS SPRENDIMO „DĖL SUTIKIMO PANEVĖŽIO MIESTO SAVIVALDYBEI NUOSAVYBĖS TEISE PRIKLAUSANČIAME ŽEMĖS SKLYPE (KADASTRO NR. 2701/0014:46), ESANČIAME PANEVĖŽYJE, ELEKTRONIKOS G. 2, NUSTATYTI TERITORIJAS, KURIOSE TAIKOMOS SPECIALIOSIOS ŽEMĖS NAUDOJIMO SĄLYGOS“ PROJEKTO 

Panevėžys 

1. Sprendimo projekto tikslai ir uždaviniai: 
Panevėžio miesto savivaldybės (toliau – Savivaldybė) tarybos sprendimo ,,Dėl sutikimo Panevėžio miesto savivaldybei nuosavybės teise priklausančiame žemės sklype (kadastro Nr. 2701/0014:46), esančiame Panevėžyje, Elektronikos g. 2, nustatyti teritorijas, kuriose taikomos specialiosios žemės naudojimo sąlygos“ projekto (toliau – Projektas) tikslas – sutikti, kad Savivaldybei nuosavybės teise priklausančiame žemės sklype (kadastro Nr. 2701/0014:46), esančiame Panevėžyje, Elektronikos g. 2, (toliau – Žemės sklypas) būtų nustatytos Lietuvos Respublikos specialiųjų žemės naudojimo sąlygų įstatyme (toliau – Įstatymas) nurodytos teritorijos: 0,3186 ha ploto teritorija, kurioje taikomos specialiosios žemės naudojimo sąlygos – vandens tiekimo ir nuotekų, paviršinių nuotekų tvarkymo infrastruktūros apsaugos zonos, 0,1615 ha ploto teritorija, kurioje taikomos specialiosios žemės naudojimo sąlygos – elektros tinklų apsaugos zonos ir 0,0472 ha ploto teritorija, kurioje taikomos specialiosios žemės naudojimo sąlygos – elektroninių ryšių tinklų elektroninių ryšių infrastruktūros apsaugos zonos (toliau – Teritorijos). 
2. Siūlomos teisinio reguliavimo nuostatos, laukiami rezultatai: 
[bookmark: _Hlk158210628]Žemės sklypą Savivaldybė valdo nuosavybės teise, todėl sprendimą sutikti, kad Žemės sklype būtų nustatytos Teritorijos, turėtų priimti Savivaldybės taryba. 
Savivaldybės tarybai priėmus Projektą, Savivaldybės administracijai bus galimybė nustatyti Žemės sklype Teritorijas ir vykdyti Žemės sklype inžinerinių statinių paskirties grupės, sporto ir kitų inžinerinių statinių statybos darbus.
3. Lėšų poreikis ir šaltiniai: 
Savivaldybės tarybai priėmus Projektą, Teritorijos Žemės sklype bus nustatomos Panevėžio miesto savivaldybės lėšomis.  
4. Sprendimui priimti reikalingi pagrindimai, skaičiavimai ar paaiškinimai: 
Savivaldybės administracija 2026 m. spalio 7 d. gavo Savivaldybės prašymą, pateiktą MB „Paičius ir Grigaitis“ architekto J. P. (duomenys neskelbtini), veikiančio pagal Panevėžio miesto savivaldybės mero 2026 m. kovo 19 d. potvarkį Nr. M-123, dėl Teritorijų nustatymo Žemės sklype. Žemės sklype planuojama tiesti lietaus nuotekų, vandentiekio, buitinių ir slėginių nuotekų tinklus, elektros tinklus ir elektroninių ryšių tinklus (toliau – Tinklai). Planuojamiems tiesti Tinklams nustatomos apsaugos zonos, todėl Žemės sklype turi būti nustatytos Teritorijos. 
Pažymėtina, kad Savivaldybės taryba 2024 m. rugsėjo 26 d. sprendimu Nr. 1-418 „Dėl pritarimo teikti projekto „Šiaurinėje „Ekrano“ marių pusėje esančios teritorijos atgaivinimas sukuriant rekreacinę erdvę“ įgyvendinimo planą Europos Sąjungos fondų investicijoms gauti, jo įgyvendinimui, projekto daliniam finansavimui ir leidimui vykdyti projektavimo paslaugų viešuosius pirkimus neturint finansavimo“ pritarė projekto „Šiaurinėje „Ekrano“ marių pusėje esančios teritorijos atgaivinimas sukuriant rekreacinę erdvę“ įgyvendinimui ir pavedė Savivaldybės administracijai vykdyti šio projekto veiklų užsakovo funkcijas.
Įstatymo 7 straipsnio 1 dalyje nustatyta, kad Įstatyme nurodytos teritorijos nustatomos gavus į šias teritorijas patenkančio Nekilnojamojo turto registre įregistruoto žemės sklypo savininko, <...> rašytinį sutikimą dėl šiame įstatyme nurodytos teritorijos (teritorijų) nustatymo <...>.
Žemės sklypą Savivaldybė valdo nuosavybės teise, todėl pagal Lietuvos Respublikos žemės įstatymo 14 straipsnio 2 dalies nuostatas, pagal kurias savivaldybei nuosavybės teise priklausančios žemės savininko teises įgyvendina savivaldybės taryba, sprendimą sutikti, kad Žemės sklype būtų nustatytos Teritorijos, turėtų priimti Savivaldybės taryba. 
[bookmark: _Hlk184134799]Pagal Įstatymo, Kompensacijos dėl specialiųjų žemės naudojimo sąlygų taikymo Lietuvos Respublikos specialiųjų žemės naudojimo sąlygų įstatyme nurodytose teritorijose, nustatytose tenkinant viešąjį interesą, apskaičiavimo ir išmokėjimo metodikos, patvirtintos Lietuvos Respublikos Vyriausybės 2019 m. gruodžio 11 d. nutarimu Nr. 1248 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“, III skyriaus nuostatas, taip pat atsižvelgiant į Panevėžio miesto savivaldybės žemės patikėtinio sutikimo dėl teritorijų, kuriose taikomos specialiosios žemės naudojimo sąlygos, nustatymo išdavimo ir savivaldybės žemės patikėtinio patiriamų nuostolių dydžio apskaičiavimo ir atlyginimo tvarkos aprašą, patvirtintą Savivaldybės tarybos 2021 m. sausio 28 d. sprendimu Nr. 1-26 „Dėl Panevėžio miesto savivaldybės žemės patikėtinio sutikimo dėl teritorijų, kuriose taikomos specialiosios žemės naudojimo sąlygos, nustatymo išdavimo ir savivaldybės žemės patikėtinio patiriamų nuostolių dydžio apskaičiavimo ir atlyginimo tvarkos aprašo patvirtinimo“, apskaičiuoti nuostoliai dėl specialiųjų žemės naudojimo sąlygų taikymo Projekto 1 punkte nurodytose Teritorijose yra lygūs 0, t. y. Žemės sklypui nustatomos neatlygintinos Teritorijos (Kompensacijos dėl specialiųjų žemės naudojimo sąlygų taikymo apskaičiavimo ir išmokėjimo 2026 m. spalio 7 d. aktą, parengtą architekto J. P. (duomenys neskelbtini), veikiančio pagal Savivaldybės mero 2026 m. kovo 19 d. potvarkį Nr. M-123). 
5. Kieno iniciatyva parengtas sprendimo projektas: 
Savivaldybės prašymu Savivaldybės administracijos. 

Asmens duomenys neskelbiami, todėl asmenys, pagal teisės aktus turintys teisę susipažinti su dokumentais, pagal kuriuos rengiami Savivaldybės tarybos sprendimų projektai, su Projektui rengti pateiktais dokumentais gali susipažinti Savivaldybės administracijos Teritorijų planavimo ir architektūros skyriaus Žemėtvarkos poskyryje (208A kab., Topolių al. 12, Panevėžys).

